**Výber sveta** (*Výber FIFA* alebo *FIFA XI*) je futbalové mužstvo zložené z hráčov viacerých krajín pri príležitosti rôznych exhibičných, charitatívnych a rozlúčkových zápasov. Súperom *Výberu sveta* bývajú reprezentačné a klubové mužstvá, prípadne kontinentálne výbery. Pozvánka do mužstva *Výberu sveta* je považovaná za prestížnu záležitosť, tejto pocty sa dočkali aj viacerí slovenskí a českí futbalisti.

História
--------

Pod názvom „stretnutie storočia" vošlo do histórie futbalu meranie síl medzi reprezentáciou Anglicka a mužstvom označeným ako „Zvyšok sveta". Zápas sa uskutočnil 23. októbra 1963 v Londýne v rámci osláv storočnice najstaršieho futbalového zväzu na svete The Football Association. V drese so znakom FIFA sa predstavili najväčšie hviezdy svetového futbalu tej doby Lev Jašin, Alfredo Di Stéfano, Ferenc Puskás či Eusébio, ako aj trojica reprezentantov Československa Josef Masopust, Svatopluk Pluskal a slovenský futbalista storočia Ján Popluhár. Československo bolo rok predtým finalistom MS 1962 v Čile, Josef Masopust sa stal držiteľom Zlatej lopty a tieto úspechy sa prejavili aj v nominácii Výberu sveta. Len Československo a Španielsko malo v tíme trojnásobné zastúpenie. Ladislav Kuna bol členom Výberu sveta pri rozlúčkovom zápase jedného z najlepších brankárov v histórii Leva Jašina, v Moskve si zahral po boku velikánov Bobbyho Charltona a Gerda Müllera.

V ére samostatného Slovenska mali česť hrať vo Výbere sveta Ľubomír Moravčík a Miroslav Karhan. Ľubomír Moravčík sa stal v roku 1999 v juhoafrickom Johannesburgu prvým Slovákom, ktorý sa v mužstve FIFA presadil strelecky , Miroslava Karhana si pozval na svoj rozlúčkový zápas „karpatský Maradona" Gheorghe Hagi .

Slováci a Česi vo výbere sveta
------------------------------

| Dátum | Miesto | Udalosť | Súper | Výsledok | Slováci a Česi vo výbere |
| --- | --- | --- | --- | --- | --- |
| 23. októbra 1963 | Londýn | 100. výročie založenia The Football Association | Anglicko Anglicko | 2 : 1 | Slovensko Ján Popluhár, Česko Josef Masopust, Česko Svatopluk Pluskal |
| 27. mája 1971 | Moskva | rozlúčkový zápas Leva Jašina | Dynamo ZSSR Sovietsky zväz | 2 : 2 | Slovensko Ladislav Kuna, Česko Ivo Viktor |
| 16. decembra 1980 | Barcelona | charitatívny zápas UNICEF | FC Barcelona Španielsko | 2 : 3 | Česko Rostislav Vojáček |
| 8. októbra 1991 | Mníchov | charitatívny zápas UNICEF | Nemecko Nemecko | 1 : 3 | Česko Tomáš Skuhravý |
| 17. augusta 1999 | Johannesburg | exhibičný zápas | Tím Nelsona Mandelu | 2 : 2 | Slovensko Ľubomír Moravčík Gól |
| 24. apríla 2001 | Bukurešť | rozlúčkový zápas Gheorghe Hagiho | Rumunsko Rumunsko | 2 : 2 | Slovensko Miroslav Karhan |

V štyroch zápasoch bol jedným zo zostavovateľov a trénerov Výberu FIFA slovenský tréner storočia Jozef Vengloš.

* 1997, Hongkong, Výber Ázie 5 : 3
* 1998, Istanbul, Výber tureckej ligy 4 : 4
* 1998, Rím, Taliansko Taliansko 2 : 6
* 2000, Marseille, Francúzsko Francúzsko 1 : 5

Pozri aj
--------

* Výber Európy (futbal)

Referencie
----------

1. ↑  Moravčík dal gól za Výber sveta
2. ↑  Karhan medzi Hagiho hviezdy
3. ↑  Anglie porazila mužstvo světa 2:1
4. ↑  All Stars Turecka - Výber sveta 4:4
5. ↑  Vengloš s Parreirom trénerom Výberu sveta

Externé odkazy
--------------

* worldxi.com Archivované 2018-08-14 na Wayback Machine
* FIFA XI matches
* dofootball.com.ua Archivované 2019-03-29 na Wayback Machine